Besar Musolli

Besar Musolli (lindi më 28 shkurt 1989) është futbollist kosovar i cili luan si mesfushor mbrojtës për klubin shqiptar FK Kukësi dhe për kombëtaren kosovare.

Jeta e hershme
Musolli u lind në Besianë, Kosovë. Në korrik 2013, ai së bashku me Yll Hoxhën mori pasaportën shqiptare.

Karriera me klube
Në vitin 2005, Musolli filloi të luajë në skuadrat rinore të Prishtinës, kur ishte vetëm 16 vjeç. Në vitin 2009, ai filloi karrierën si lojtar profesionist, ku luajti tri vite në skuadrën KF Hysi.

Më 1 korrik 2012, ai nënshkroi kontratë për FK Kukësi. Më 4 gusht 2016, ai pranoi që ta vazhdojë kontratën deri në qershor 2017.

Karriera ndërkombëtare
Më 5 qershor 2017, Musolli u thirr që të luajë për kombëtaren kosovare në kualifikimin e Kupës Botërore FIFA 2018 kundër Turqisë. Më 6 tetor 2017, ai luajti në ndeshjen kundër Ukrainës.

 Referime 

Kategoria:Lindje 1989
Kategoria:Futbollistë kosovarë
Kategoria:Futbollistë në kombëtaren kosovare
Kategoria:Futbollistë në Kategoria Superiore
Kategoria:Futbollistë në FK Kukësi